UFO-Mail nr. 283 - Gratis nyhedsbrev - ufo - sufoi.dk - ufo.dk 


Skandinavisk UFO Information 

Danmarks UFO Forening 


FAQ Sådan kan du hjælpe Kontakt Presserum Om ufo.dk Om SUFOI Persondatapolitik Kolofon 


Observationer Himlens fænomener mv. UFO-Mail Artikelarkiv Online bøger Butik Undervisning Links 



Forside > UFO-Mail > UFO-Mail 2019 > UFO-Mail nr. 283 


Søg 



UFO-Mail nr. 283 


11. marts 2019 


Area 51 - og alt det andet 


Area 51 ligger ved en anonym grusvej, der løber gennem 
den øde, sydlige del af Nevada-ørkenen. Advarselsskilte, 
overvågningskameraer og et trådhegn konfronterer den 
besøgende. Det er et ildevarslende sted, der længe har 
inviteret til spekulationer. Dets primære formål og 
operationer er omgærdet af mystik og 
hemmelighedskræmmeri. Det er et højt klassificeret, 
forbudt område indhyllet i konspirationsteorier, myter og 
legender. Nogle militærhistorikere hævder, at området 
alene er dedikeret til testflyvning af eksperimentalfly og 
opbygning af superhemmelige våbensystemer. Andre 
bemærker, at stedet knyttes sammen med døde 
rumvæsner, nedstyrtede ufoer og ikke-jordisk teknologi. 

Af Kim Møller Hansen 

Sådan lyder den indledende præsentation af Nick Redferns seneste 
bog : Area 51 - The Revealing Truth of UFOs, Secret Aircraft, Cover- 
Ups, & Conspiracies. 

I UFO-Mail 169 omtalte jeg Nick Redferns bog For Nobody's Eyes Only 
- Missing Government Files and Hidden Archives That Document the 
Truth Behind the Most Enduring Conspiracy Theories. I den forbindelse 
skrev jeg bl.a.: 



Nick Redfern: „Area 51 - The Revealing 

Redfern er en ferm skribent og en ekspert i at støve alle mulige Truth of UFOs, Secret Aircraft, Cover-Ups, & 

historier op, og han finder ofte nye vinkler på gammelkendte sager. Conspiracies", 432 sider. Visible Ink Press 

Han bruger i sin fremstillingsform lidt den samme teknik som Charles 2 ? 1 . 9- Ri 9f illustreret, omfattende 
Berlitz og Erich von Dåniken: Han stiller selv alle spørgsmålene og bibliografi og stikordsregister. 

giver svarene. Men stiller ikke altid de rigtige spørgsmål og bygger sine svar på hypotetiske spørgsmål og spekulative 
tankerækker, som fx „Hvis nu xxx virkelig har sagt/gjort, som der forlyder hos yyy, så åbner det op for nye 
spørgsmål, som... " Som læser skal man holde tungen lige i munden for bagefter at huske, hvad der er fakta, og 
hvad der er rent gætteri eller ønsketænkning. 


Disse ord gælder stadig og kendetegner også formidlingsformen i Area 
51 - The Revealing Truth of UFOs, Secret Aircraft, Cover-Ups, & 
Conspiracies. Mange kapitler afsluttes med formuleringer a la: „Hvis 
det, NN påstår, er sandt, kan vi ikke udelukke, at ... Det kan også 

være at NN fortæller sandheden, i hvert fald det han opfatter som 
sandheden, men at nogen har fyldt ham med misinformation for at 
skjule noget endnu mere epokegørende og superhemmeligt - og hvis 
det er virkeligheden, så ..." 

Er man ikke velbevandret i ufomyten, kan man let komme på vildspor i 
Redferns bog. Alle emner præsenteres med samme vægt, så man kan 
ikke umiddelbart se, hvad der er vigtigt og væsentligt for historien om 
Area 51. Der er stort set ikke et eneste mystisk emne, som ikke på en 
eller anden måde behandles i bogens over 400 sider, herunder fx 
Noahs Ark, mordet på John F. Kennedy, Marilyn Monroes selvmord, 
Philadelphia-eksperimentet, Rendlesham Forest 1980, mænd-i-sort, 
remote viewing, kvægmishandlinger, MK-Ultra, MJ-12, Den Hellige 
Gral, sphinxen og Kheops-pyramiden. Og gamle myter, som for længst 
burde være begravet for evigt, genoplives - fx rygterne om nazi-ufoer 
og ufostyrtet på Spitsbergen. Alt hældes ned i samme gryde og koges 
godt igennem, så alle tråde tilsyneladende kommer til at hænge 
sammen. Men når man skærer ind til benet og fjerner alt det, som 
intet har med Area 51 at gøre (og det er det meste), eller som bygger 
på skrøner, rygter, anonyme whisleblowers, spillefilm og tvivlsomme tv-dokumentarer samt udtalelser fra de 
sædvanlige „eksperter" (heriblandt fx Nick Pope, Michael Salla, George Knapp, Robert Wood, Bill Cooper, Timothy 
Good og Richard Dolan), så bliver der faktisk ikke flere fakta om Area 51 tilbage, end der findes på de 57 sider i 
SUFOI's udgivelse Area 51. 

I både Area 51 og i Redferns bog refereres til de Area 51-dokumenter, der engang var tophemmelige, men som er 
frigivet gennem de seneste år, men mærkeligt nok undlader Redfern at nævne væsentlige førstehåndskilder 
bestående af vidneudsagn fra betroede medarbejdere på Area 51, som har fortalt om deres arbejde på basen, dvs. 
folk som (i modsætning til de mange anonyme whisleblowere) med sikkerhed (dvs. at det kan dokumenteres) har 
arbejdet på Area 51: 

I foråret 2009 gav fem pensionerede, tidligere højt rangerede og betroede medarbejdere på Area 51 i avisen Los 
Angeles Times et indblik i deres arbejde på Area 51 og fortalte om nogle af deres oplevelser som aktive - og 
punkterede dermed en række af de rygter og vilde historier, som florerer om Area 51. Pensionisterne var: Oberst 
Hugh „Slip" Slater (87 år), øverstkommanderende på Area 51 i 1960'erne. Edward Lovick (90 år) radartestede 
gennem 30 år flere af verdens mest berømte fly. Kenneth Collins (80 år) var CIA testpilot og er dekoreret med 
Silver Star. Thornton „T.D." Barnes (72 år) var ingeniør tilknyttet de største projekter på Area 51. Og endelig var 
Harry Martin (77 år) en del af det team, som havde ansvaret for basens flybrændstof. 

I stedet for at inddrage vidneudsagn fra disse fem pensionister (eller finder nye og troværdige forhenværende 
ansatte på Area 51) har Redfern i sin bog igen valgt at give taletid til Bob Lazar, hvis fantasier i øvrigt har fået 
fornyet opmærksomhed via dokumentaren Area 51 & Flying Saucers (2018). 

Man mærker tydeligt gennem hele bogen, at Redfern elsker at fortælle en god historie. Men en stor del af bogen 
forbliver netop historier - med løse ender, ubesvarede spørgsmål, en del fiktion og desværre ingen nye afsløringer. 

Læs mere om Area 51 

• Area 51 - opdateret 

• Barnes, TD: Soaring With The Eagles - Autobiography of TD Barnes , 278 sider, CreateSpace Independent 
Publishing Platform 2015. Læs omtale af bogen her. 

• Campbell, Glenn: ,Area 51' Viewer’s Guide, 114 sider, Eget tryk 1995. With contributions by Tom Mahood. 
Researched October 1992 through July 1995. Edition 4.01, printed 8/9/95. Kan downloades gratis på 
http://area51looseends.blogspot.dk/ 

• CIA og Area 51 

• Clark, Chuck: The Area 51 & S-4 Handbook, 65 sider, Eget tryk 2006 

• Darlington, David: Area 51 - The Dreamland Chronicles, 281 sider, Owl Books 1998 

• Davies, Steve: Red Eagles - America’s Secret MiGs, 400 sider, Osprey Publishing 2012. 

• Hansen, Kim Møller: Area 51, 57 sider, fa rvei I lustreret, SUFOI 2015. Kan også lånes på eReolen og købes 



Nick Redfern er fuldtidsforfatter og har 
skrevet mindst 30 bøger om alle mulige 
mystiske emner. Han bor i Texas og 
deltager ofte i amerikanske 
radioudsendelser, tv-dokumentarer (fx på 
History Channel) og taler på 
ufokonferencer. 

som e-bog. 

• Jacobsen, Annie: Area 51 - An Uncensored History of America's Top Secret Military Base, 523 sider, Orion 
2011. Læs omtale af bogen her. 

• Johnson, Clarence L. „Kelly" with Maggie Smith: Kelly. More than My Share of It All, 209 sider, 
Smithsonian Books 1989 

• Merlin, Peter W.: Area 51 (Images of Aviation), 127 sider, Arcadia Publishing 2011 

• Miller, Jay: Lockheed Martin's Skunk Works, 216 sider, Midland Publishing Ltd. 1995 

• Patton, Phil: Travels in Dreamland - The Secret History of Area 51, 376 sider, Millennium 1998 

• Pace, Steve: The Projects of Skunk Works - 75 Years of Lockheed Martin's Advanced Development 
Programs, Voyageur Press 2016. Læs mere om bogen her. 

• Peck, Col. (Ret.) Gaillard R., Jr.: America's Secret MIG Squadron - The Red Eagles of Project Constant 
Peg, 320 sider, Osprey Publishing 2012 

• Peebles, Curtis: Dark Eagles. A History of Top Secret U.S. Aircraft Programs, 353 sider, Presidio Press 
1999 

• Præsident Bush fritager Area 51 for miljøloven 

• Rich, Ben R. og Leo Janos: Skunk Works - A Personal Memoir of My Years at Lockheed, 404 sider, Sphere 
2012 

• Super-duper Top Secret 

• Yenne, Bill: Area 51 Black Jets - A History of the Aircraft Developed at Groom Lake, America's Secret 
Aviation Base, 192 sider, Zenith Press 2014. Læs omtale af bogen her. 

• Zimmerman, Dwight Jon og Greg Scott: Area 51 - The Graphic History of America's Most Secret Military 
Installation, 91 sider, Zenith Press 2014. Læs omtale af bogen her. 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 
i 2019 

- og vælg en bog 


Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af 
usædvanlige himmelfænomener. Du kan læse om SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive 
ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling foregår via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et ar. 


Vælg 1 af disse 4 titler: 


Ildkugler over Danmark 

- om sten der aldrig fløj 



Ildkugler over Danmark 
Værdi: Kr. 159,- 
Bestillingsnr.: B-088 



UFO'er - Myter og viden 
Værdi: Kr. 149,- 
Bestillingsnr.: B-087 



Mysteriet om UFO'er 
Værdi: Kr. 54,- 
Bestillingsnr.: B-033 


op jame s e 
MeOoiMEi'« 
Fibht po« 
UFO SCiF-'H-t 


Firestorm 

■f 


Firestorm 
Værdi: Kr. 89,- 
Bestillingsnr.: B-054 


Ann Druffef 


UFO-Mail udgives af Skandinavisk UFO Information. 


© SUFOI 2019. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI. Print og fotokopier af indhold fra UFO-Mail er belagt med Copydan-vederlag. 

Hjemmeside Send UFO-Mail til en ven Tegn anbonnement Opsig abonnement 

